<classify> MKOA wa Pwani umeidhinishiwa Sh bilioni 240.3 na Bunge kutekeleza mpango wa maendeleo, zikiwa ni bajeti ya sekretarieti ya mkoa na mamlaka za serikali za mitaa kwa mwaka wa fedha wa 20192020.Hayo yalisemwa mjini Kibaha mkoa wa Pwani juzi na Katibu Tawala Msaidizi, Mipango na Uratibu, Edward Mwakipesile wakati wa kikao cha ushauri cha mkoa RCC. Mwakipesile alisema kuwa bajeti kubwa iko kwenye mishahara ya watumishi ambapo mkoa utatumia Sh bilioni 154.9 huku zile za miradi ya maendeleo zikiwa ni Sh bilioni 51.9Fedha za matumizi mengineyo itakuwa ni kiasi cha Sh bilioni 33.4 huku fedha za ndani zikiwa ni Sh bilioni 39.3 na fedha za nje zitakuwa ni Sh bilioni 12.6, alisema Mwakipesile.Alisema changamoto za utekelezaji mpango wa bajeti ni kuchelewa kwa fedha za miradi ya maendeleo.Uchakavu wa vitendea kazi, kompyuta, printa, mashine za kudurufu na magari husababisha ufanisi wa kazi kupungua, upungufu wa wafanyakazi, makatibu muhtasi na wahudumu wa ofisi, alisema.Aidha alisema suluhu ni kuwasiliana na Wizara ya Fedha na Mipango ili fedha zitolewe kwa wakati.Alisema suluhisho ni kuomba kuajiri watumishi kulingana na mahitaji na sekretarieti ya mkoa inatarajiwa kutoa Sh bilioni 60.4 hadi Septemba na Halmashauri ya mji na wilaya zimekusanya Sh bilioni 33.6.  <topic>: KITAIFA 